നിയമസഭാ കൈയ്യാങ്കളി കേസിലെ സുപ്രീംകോടതി വിധി: സര്ക്കാരിന് തിരിച്ചടിയല്ലെന്ന് എ വിജയരാഘവന് തിരുവനന്തപുരം: നിയമസഭാ കൈയ്യാങ്കളിക്കേസിലെ നിയമപരമായ കാര്യങ്ങളാണ് വിധിയിലുള്ളതെന്നും നിലവില് മന്ത്രി വി ശിവന് കുട്ടിക്കെതിരെ നടപടിയൊന്നും വന്നിട്ടില്ലെന്നും സിപിഐഎം ആക്ടിംഗ് സെക്രട്ടറി എ വിജയരാഘവന്. നിയമസഭാ കൈയ്യാങ്കളിക്കേസില് പ്രതികരിക്കുകയായിരുന്നു അദ്ദേഹം. സുപ്രീം കോടതി വിധി സംസ്ഥാന സര്ക്കാരിന് തിരിച്ചടിയല്ലെന്നും കേസ് ഇനിയാണ് വിചാരണയിലേക്ക് നീങ്ങുന്നതെന്നും എ വിജയരാഘവന് മാധ്യമങ്ങളോട് പറഞ്ഞു. നിയമസഭാ തെരഞ്ഞെടുപ്പില് ഉണ്ടായ കനത്ത പരാജയത്തില് യുഡിഎഫിന് കടുത്ത നിരാശയുണ്ട്. അതുകൊണ്ട് കേരളത്തിലെ എല്ലാ കാര്യങ്ങളിലും ആ നിരാശയില് നിന്നുത്ഭവിക്കുന്ന അഭിപ്രായ പ്രകടനങ്ങളും അവര് നടത്താറുണ്ട്. അത് ഈ വിധി വന്നപ്പോള് മന്ത്രി രാജി വെക്കണമെന്ന് പറഞ്ഞു. ഈ വിഷയത്തിനു മുമ്ബ് കിറ്റ് കൊടുത്തത് തെറ്റാണെന്നാണ് യുഡിഎഫ് പറഞ്ഞത് എ വിജയരാഘവന് ആരോപിച്ചു. The post നിയമസഭാ കൈയ്യാങ്കളി കേസിലെ സുപ്രീംകോടതി വിധി: സര്ക്കാരിന് തിരിച്ചടിയല്ലെന്ന് എ വിജയരാഘവന് first appeared on MalayalamExpressOnline.